CELEX: 62014CN0363
Language: sk
Date: 2014-07-28 00:00:00
Title: Vec C-363/14: Žaloba podaná 28. júla 2014 – Európsky parlament/Rada Európskej únie

22.9.2014   
            
            
               SK
            
            
               Úradný vestník Európskej únie
            
            
               C 329/10
            
         Žaloba podaná 28. júla 2014 – Európsky parlament/Rada Európskej únie
   (Vec C-363/14)
   2014/C 329/12
   Jazyk konania: francúzština
   
      Účastníci konania
   
   
      Žalobca: Európsky parlament (v zastúpení: F. Drexler, A. Caiola, M. Pencheva, splnomocnení zástupcovia)
   
      Žalovaná: Rada Európskej únie
   
      Návrhy žalobcu
   
   
               —
            
            
               zrušiť vykonávacieho rozhodnutia Rady 2014/269/EÚ zo 6. mája 2014, ktorým sa mení rozhodnutie 2009/935/SVV, pokiaľ ide o zoznam tretích štátov a organizácií, s ktorými Europol uzavrie dohody (1),
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby uvádza Európsky parlament tri žalobné dôvody.
   Európsky parlament po prvé namieta, že Rada prijala rozhodnutie 2014/269/EÚ nesprávnym rozhodovacím postupom. Parlament z toho vyvodzuje, že sa Rada dopustila nielen porušenia Zmlúv, ale takisto porušenia podstatných formálnych náležitostí.
   Európsky parlament po druhé Rade vytýka, že použila buď právny základ, ktorý bol nadobudnutím platnosti Lisabonskej zmluvy zrušený, alebo odvodený právny základ, čo je podľa judikatúry Súdneho dvora protiprávne.
   Nakoniec zoznam tretích štátov a organizácií, s ktorými Europol uzavrie dohody, je podľa Parlamentu záležitosťou patriacou do legislatívnej oblasti. Táto záležitosť musí byť normotvorcom Únie považovaná za zásadnú súčasť upravovanej oblasti. Právny základ, ktorý Rada použila, i jej postup sú preto z právneho hľadiska nesprávne.
   
      (1)  Ú. v. EÚ L 138, s. 104.